
REZUMAT 


Revista Muzica, publicaţia românească de specialitate a secolului XX, a traversat în parcursul 
ei secular evenimentele celor două războaie mondiale și ale revoluției decembriste. Din acest 
periodic voi prezenta exemple de critici din punct de vedere interdisciplinar 
(muzică-matematică), sub forma unui „cub al criticii muzicale”. Această abordare va 
dezvălui șase variante ale actului critic: de supraapreciere, subapreciere, apreciere justă și 
încă trei situaţii în care critica nu ar putea exista din cauza absenței din sala de concert a 
patru perioade care au marcat istoricul revistei: antebelică (1916), interbelică (1919-1925), 
postbelică (1950-1989) şi postdecembristă (1990-2016), menționând, unde este cazul, şi contextul 
socio-politic. 


Cuvinte cheie: critică muzicală, supraapreciere, subapreciere, subiectivitate, obiectivitate, 
matematică 


* Unele citate din prezentul studiu sunt analizate dintr-o altă perspectivă în articolul “Muzica” 
Journal (1916-1989): The C-o-s-t of the Compromise with Communist Regime publicat de autoare în 
revista Studia Musica, UBB, Cluj-Napoca, 2016, decembrie, nr. 2., p. 71, la adresa: 
http://www.studia.ubbcluj.ro/index_en.php 

Introducere 


Tiparul criticii muzicale din revista Muzica pare versatil, diferenţiindu-se 
de la caz la caz. Ținând cont de publiciști — compozitori, muzicologi, critici sau 
interpreți — dar și de perioada istorică în care au scris — între 1916 şi 2016 — peisajul 
devine caleidoscopic. Mai translucidă este imaginea atunci când încercăm să citim 
printre zecile de mii de rânduri ale publicaţiei sau să răscolim arhive depozitate în 
scripte și în memoria colectivă a unor jurnaliști, redactori și cenzori. Este mai 
ambiguă situaţia când observăm chiar pe paginile revistei Muzica anumite critici 
referitoare la același interpret sau concert care sunt antagonice, așa cum se 
sugerează prin desenul lui Benedict Gănescu publicat în numărul 2 din 1962 (vezi 
imaginea nr. 1)!. 


Imaginea 1 


Reușim să reducem totul prin esenţializare la o microstructură subtilă 
analizabilă, alcătuind o matrice asociată unui „cub al criticii muzicale”. Prin 
aceasta putem urmări variantele propuse în cele patru perioade istorice marcate de 
războaiele mondiale şi revoluţia decembristă: antebelică (1916), interbelică 
(1919-1925), postbelică (1950-1989) și postdecembristă (1990-2016). 

Cercetarea va parcurge evenimente ale actului critic aparținând unui secol 
de activitate publicistică (1916-2016. Voi stabili la un prim pas raționalizarea actului 


1 G. Bălan, A. Brumaru, E. Elian, A. Hoffman, I. Hristea, ].-V. Pandelescu, D. Popovici, A. Raţiu, 
V. Tomescu, „Probleme actuale ale criticii noastre muzicale” (referat prezentat în plenara lărgită a 
Comitetului Uniunii Compozitorilor în 18 decembrie 1961), în: Muzica, an XII, februarie, nr. 2 / 1962, 
p. 5. 

2 Revista Muzica are într-adevăr, din punct de vedere temporal, capacitatea de a acoperi perioada unui 
secol de activitate, ba chiar mai mult (vom specifica acest fapt mai jos). Însă trebuie să menționăm 
faptul că între anii 1916 și 1919 sau 1925 și 1950 au survenit întreruperi semnificative în cursul ei 
publicistic [n.n.]. 

critic, urmat de analizarea variantelor propuse prin «cubul criticii muzicale» și finalizat 
cu câteva concluzii. 


1. Raţionalizarea actului critic prin „cubul criticii muzicale” 


Legătura dintre matematică şi muzică este evidentă. Marele matematician 
şi filosof al secolelor XVII-XVIII, G. W. Leibniz (1646-1716), prin intermediul 
revistei Muzica din 1916, printr-un excurs temporal transcendent, le-a transmis 
cititorilor că „muzica nu e decât un exerciţiu inconștient de aritmetică”1. Dacă este 
veridică afirmaţia lui, atunci „aritmetica” — parafrazez — „nu este decât un exercițiu 
inconștient de muzică.” De altfel, Cassiodor (490-585), învăţat şi magister officiorum 
din timpul regelui Teodoric cel Mare (454-526), a afirmat: „muzica este știința care 
discută despre numerele asociate cu acele «proporții» ce se găsesc în sunete...”3 


1.1 Elaborarea „cubului criticii muzicale” 


Imaginea 2 


Dacă ar fi să apelez la o reprezentare 
obiectuală sugestivă care să sublinieze funcția 
unui critic, aceasta ar fi oglinda. 

Coroborând imaginea oglinzii cu cele 
şase variante posibile ale actului critic care 
oscilează între subiectivitate și obiectivitate, 


nJ) 


(u 


obținem șase formulări, pe care le putem 
observa pe faţetele unui „cub reflector al 


criticii muzicale”+ (imaginea nr. 2). Cubul pr 

reflectă şase posibilități de realizare a unei A ~P 
D 5 

critici muzicale: trei sunt posibile dintre care ®© + 


una obiectivă. Cele şase variante (notate de la 1 la 6) sunt evocate prin cifrele 
observate în imagine. Am aşezat în dreptul fiecărei variante valide o formă 
muzicală de reflectare, utilizând semne de notație — pauze sau valori de note. Cele 
trei variante se pot intui privind cu atenţie faţetele cubului-oglindă. 


1 Leibniz apud Maximilian Costin, „Muzica în Cosmos”, în: Muzica, anul I, februarie, nr. 2 / 1916, p. 54. 

2 Cassiodor i-a urmat lui Boethius în această funcţie — de lider al serviciului civil din Regatul Ostrogot — 
după moartea acestuia în anul 524. Finley Hooper, Matthew Schwartz, Roman Letters: History from a 
Personal Point of View, Wayne State University Press, Detroit, MI, 1991, p. 307. 

3 Cassiodor, Instituțiile, Editura Polirom, Iaşi, 2015, p. 265. Acest autor a fost cel care a concentrat 
învățătura Antichității în lucrarea sa Instituții. El a citat — în legătură cu muzica - scriitori antici 
(adesea autorități în domeniul matematicii) de la Pitagora (570-495 î.Hr.) la Euclid (c. 325-265 î.Hr.), 
Albinus (150-195), Censorinus (sec. III) sau Augustin (354-430). Ibidem, p. 263 ş.urm. 

4 Cristina Şuteu, Periegeză, exegeză și hermeneutică în critica muzicală, Editura Risoprint, Cluj-Napoca, 
2016, p. 292. 

1.2 Elaborarea celor şase variante ale criticii muzicale 


Printr-o observaţie atentă și voluntar-fragmentară a imaginilor de pe cub, 


obținem: 


astfel: 
> 


VYvVvY 


varianta 1: critica este subiectivă, reflectând mai mult decât realitatea (pătrimea 
are un corespondent atipic pe cub prin doime). Influențele asupra criticului 
pot proveni fie din partea publicului care supraapreciază interpretarea, fie 
din alte situații; 

varianta 2: critica este subiectivă, reflectând mai puțin decât realitatea (pauza de 
pătrime are un corespondent atipic pe cub printr-o pauză de optime). 
Din nou, influențele asupra criticului pot proveni fie din partea publicului 
care subapreciază interpretarea, fie din alte situații; 

varianta 3: critica este obiectivă, reflectând realitatea (partitura din imagine are 
aceeași reprezentare pe cub). Criticul apreciază just interpretarea; 

variantele 4, 5 şi 6: critica nu există, din cauza absenței din sala de concert a 
unuia dintre cele trei elemente: criticul, interpreţii sau publicul. 


1.3 Raționalizarea actului critic prin formulare matematică 
Din punct de vedere matematic, aceste variante ar putea fi prezentate 


T= funcţia care returnează valoarea criticii (care reprezintă rezultatul 
procesului critic); I e (0,1); 0 atunci când critica este nulă ca valoare; 1 
atunci când critica este reală; 

1 = valoarea interpretării; 

P = părerea publicului (valoarea atribuită de public interpretării); 

C = opinia criticului (valoarea atribuită de critic interpretării); 

Z = alte situaţii care influenţează P sau C. 

varianta 1:T=0, atunci când apare supraaprecierea (C>l), fie pentru că P>I 
(publicul a supraevaluat interpretarea), fie pentru că Z>0 (există alte 
situații care influenţează criticul); 

varianta 2:1=0, atunci când apare subaprecierea (C<I), fie pentru că P<I 
(publicul a subevaluat interpretarea), fie pentru că Z>0 (există alte situaţii 
care influențează criticul); 

varianta 3:[=1, atunci când critica este pe măsura interpretării (C=I) indiferent 
de P sau Z; 

varianta 4:T=0,atunci când criticul absentează (C e Ø); 

varianta 5: [=0, atunci când interpretul absentează (I e Ø); 

varianta 6: T=0, atunci când publicul absentează (P e Ø), 

unde: 

valoarea „0” face referire la nulitatea procesului critic, referindu-se la 
„Subiectivitate”; 

- valoarea „1” face referire la validitatea procesului critic, referindu-se la 


„obiectivitate”; 
- Ø („mulţimea vidă”), exprimă una din cele trei variante de absenteism 


(4-6) care anulează materializarea actului critic; 
- simbolurile sunt utilizate conform sensului lor matematic: € = „aparţine“; 


10,1) = 


mulțimea cu numerele „0” şi „1“; > = semnul pentru „mai mare 


decât”; < = „semnul pentru „mai mic decât”. 
Definit prin funcţie, „cubul criticii muzicale” arată astfel: 


Imaginea 3 


rd 
T:N* —(0,1) 


(C>1 pentru că P>I sau Z>0) sau 
0, (C<l pentru că P<I sau Z>0) sau 
(Ce 2) sau (le 2) sau (Pe 2) 

1, C=I 


r(C, P, I, Z)= 


Definit printr-o „schemă logică”!, același „cub al criticii muzicale” pleacă 
(START) de la patru date de intrare (C, I, P, Z), apoi, prin binomul afirmație / 
negație (DA / NU), funcția I obține cele șase variante explicate mai sus, ajungând 


la final 
(STOP). 


(START ) 
© 5 
ponz ae > 
/ Date de 
intrare: 
CLP,Z 
DA „ (cea) sau N NU 
<, (led)sau > 
N Peg) // 
T=0 ~ Pi N ; 
ceal ni „CA pentru că NU 
SS Pisu ă y 
E N 
‘supraapreciere' WwW AOS 
T=0 DA CKI pentru că N NU 
So o Pasau 7 
e—a N ai // 
'subapreciere’ W PN 
T=0 Nü d S Să 
y 5 
m =] Á 
4 ea 
w d “apreciere reală! 
T=0 
r=1 
( so ) 
Va 
Imaginea 4 


2. Analizarea variantelor propuse prin „cubul criticii muzicale” 


Deoarece am emis ipoteza existenței a doar trei variante valide prin care se 
poate vorbi despre materializarea actului critic (1, 2 și 3), voi alege câteva exemple 


1 Cristina Şuteu, op. cit., p. 294. 

din cele patru perioade istorice traversate de revista Muzica şi le voi stabili 
coordonatele între subiectivitate şi obiectivitate. Menţionăm faptul că obiectivitatea 
a demonstrat o libertate relativă de exprimare în perioada antebelică, interbelică şi 
postdecembristă. Însă în perioada postbelică, respectiv în sectorul temporal al 
„dezinfectării cuvântului tipărit”, al „epurării de proporţii apocaliptice” din cadrul 
„Vânătorii de cărți”! de după anul 1944, gradul de subiectivitate al publicisticii din 
revistă a crescut. 


2.1 Pagini de critică din perioada antebelică (1916) 

Semnatarii criticii din revista Muzica din anul 1916 au fost: M.M. (posibil 
Mihail Mărgăritescu), Em. sau EM (Emanoil Ciomac), M.C. (Maximilian Costin), 
A.M. (identificare incertă?), A.A. și D. (pseudonime neidentificate). Din această 
perioadă, oferim două exemple de critică; din absenţa altor surse de informare, 
suntem obligaţi să acceptăm aceste evaluări ca fiind finale: sperăm să nu definim 
subiectiv obiectivitatea. 

Exemplul nr. 1. În martie, 1916, A.M. (posibil Mihail Andricu) a evaluat 
interpretarea sopranei vieneze Elsa Bland (1880-1935), care a susținut un concert în 
februarie, astfel: 


„Vocea acestei admirabile artiste e în primul rând de o amploare și de o 

putere excepţională, de o justeţe și de o claritate impecabilă, egal de frumoasă 

în toate registrele, mai ales în cel acut, unde e de o superbă splendoare; iar 

arta minunată cu care d-na Bland a cântat Visul Elsei din Lohengrin, Moartea 

Isoldei, precum și marea scenă finală din Crepusculul Zeilor, întruneşte o 

perfectă emisiune a vocei, o inteligentă menajare a efectelor vocale, precum și 

o frazare de o muzicalitate remarcabilă, calități ce denotă o remarcabilă 

școală.”3 

Exemplul nr. 2. În aprilie, 1916, Emanoil Ciomac a evaluat interpretarea 

aceleiaşi artiste dramatice — Elsa Bland - care a susţinut un alt concert în martie; 
însă criticul a fost puțin mai incisiv decât colegul său de condei: 


„A ştiut să fie superbă în Moartea lIsoldei şi în scena finală din 
Gătterdămmerung, când clamările ei dramatice au acoperit cu folos orchestra 


1 Expresii preluate din: Vladimir Tismăneanu, Dorin Dobrincu, Cristian Vasile (ed.), Comisia 
Prezidențială pentru Analiza Dictaturii Comuniste din România: Raport final, Editura Humanitas, 
București, 2007, pp. 308-309. 

2 Posibil, deși nesigur ca A.M. să fie pseudonimul lui Alexandru Macedonski, conform Mihail Straje, 
Dicţionar de pseudonime, alonime, anagrame, asteronime, criptonime ale scriitorilor şi publiciştilor români, 
Editura Minerva, București, 1983, p. 407. Contra acestei presupoziţii stă faptul că enigmaticul A.M. 
face aluzie într-o critică la studiile sale de la Conservator; în acest caz, el ar putea fi identificat cu 
Mihail Andricu (1894-1974), absolvent al Conservatorului din Bucureşti în 1913, care la acea dată avea 
22 de ani. Cf. A.M., „Concertul Costopol-Cosub”. „Mișcarea muzicală”, în: Muzica, an I, martie, nr. 3 / 
1916, p.121 şi Viorel Cosma, Muzicieni din România. Lexicon bio-bibliografic, vol. I: A-C, Editura 
Muzicală, Bucureşti, 1989, p. 43. 

3 A.M, „Concertul cu d-na Elsa Bland”. „Mișcarea muzicală”, în: Muzica, nr. 3 / 1916, loc. cit. 

d-lui Dinicu; a ştiut să ne exaspereze [s.n.] în ariile de Verdi și Puccini şi n-a 
ştiut să ne miște [s.n.] în cântecele pline de simţire discretă și lăuntrică ale lui 
Brahms și Hugo Wolf. Fără îndoială că muzicalitatea d-nei Bland este și aici 
covârșitoare. Dar cuvintele rostite care vreau să fie expresive; isbucnirile acelea 
care pot să fie dramatice, dar care nu pot face ele singure totul; notele acelea 
care urcă greoi [s.n.] și cromatic până ce ajung în sfârșit intonaţia curată; 
tonurile care vreau să fie adânci fiindcă vin după o răsuflare grea[s.n.] și după 
o gravă încruntare din sprâncene — toate aceste mijloace exterioare absolut ne 
la locul lor [s.n.] în lied și în arie, desăvârșesc înţelesul vorbei banale dar 
adevărate a aceluia care a spus că de la sublim la ridicol nu e decât un pas.”! 


Ce primă concluzie am putea extrage de aici? Cei doi critici muzicali 
evaluează interpretarea aceleiași artiste, Elsa Bland, chiar dacă la distanţa 
temporală a câteva săptămâni. Exceptând repertoriul, în cadrul căruia ambii critici 
au fost de acord că interpretarea în manieră wagneriană a fost bună, A.M. a evaluat 
instrumentul vocal al artistei „de o amploare şi o putere excepțională” în termenii 
cei mai elogioşi; Emanoil Ciomac însă, alături de câteva aprecieri, a constatat că 
„n-a ştiut să ne miște”. În timp ce A.M. susţinea că vocea „întruneşte o perfectă 
emisiune” și „o frazare de o muzicalitate deosebită”, Em. Ciomac a scris că artistei 
îi lipseşte expresivitatea, iar „notele ... urcă greoi și cromatic până ce ajung în 
sfârşit intonaţia curată”. 

Care din cele șase variante ale „cubului” este aplicabilă în aceste cazuri? 
Criticul (1) supraapreciază (A.M.), (2) subapreciază (Emanoil Ciomac) sau 
(3) apreciază în mod just interpretarea (A.M. sau E. Ciomac)? Este greu de dat un 
verdict. 

Ținând cont de punctul de vedere al intuiției criticilor şi al altor situaţii 
(distanța temporală dintre concerte, dispoziţia fizică, sensibilă sau spirituală a 
participanţilor - fie interpreţi, fie critici), putem stabili ipotetic? aceste evaluări: 
prima aparține variantei nr. 1, în care T=0, atunci când apare supraaprecierea; iar cea 
de-a doua - ca fiind obiectivă şi aparținând variantei nr. 3, în care T=1, atunci când 
critica este pe măsura interpretării sau variantei 2: subaprecierea. 


2.2 Pagini de critică din perioada interbelică (1919-1925) 

În perioada anilor 1919-1925, au scris critică în revistă Alfred 
Alessandrescu, Mihail Jora, Constantin Brăiloiu, M.C. (Maximilian Costin), Cezar 
Cristea și o serie de autori semnând sub pseudonime precum: Becar, Cronicar, 
Diez, Fis Dur, Fracarolli, Iscod, Klingsor, Lynx, Mira, Miral, Valdi, Valdy, Vlad, 
A.A., A.M, B. Car, B. Karr, C.D., C. şi D, sau M. şi P, sau R. şi V. Din criticile acestei 
perioade (97 la număr), oferim pentru analiză trei mostre. 


1 Emanoil Ciomac, „Sezonul muzical. Elsa Bland”, în: Muzica, an I, aprilie, nr. 4 / 1916, p. 164. 

2* Notă: mai jos, în cadrul perioadei postbelice (corespunzătoare epocii comuniste) și celei 
postdecembriste, vom putea stabili cu certitudine care din variantele 1, 2 și 3 se aplică exemplelor 
utilizate. 

Exemplul nr. 1. Constantin Brăiloiu, în decembrie, 1919, scria despre 
pianistul român Filip Lazăr: 


„... Contrabasistul Prunner, de minune secundat de către d-nul Filip 
Lazăr afirmă o virtuozitate excepțională într-un repertoriu eteroclit».”! 


Exemplul nr. 2. În același număr din decembrie, 1919, misteriosul Klingsor 
afirma despre același Filip Lazăr: 


„+. DI Lazăr, pianist, al cărui joc e pus în slujba unei muzicalităţi superioare, 
ne-a stilizat trei bucăţi de caracter: un straniu Preludiu de Scriabine, o Baladă 
de Brahms, precum și Minstrels de Debussy. Ultima ne-a plăcut mai puţin 
[s.n.], fiind lipsită de acel colorit fugitiv și capricios [s.n.], ce caracterizează 
inspiraţia plină de fantezie a lui Debussy.” ? 


Exemplul nr. 3. În numărul din februarie-martie, 1920, același Klingsor se 
pronunţa din nou despre Filip Lazăr: 


„+. DI Filip Lazăr este ... un muzician, în primul rând, virtuozul rămânând pe 
planul al doilea, urmând să se desvolte. La DI. Lazăr putem vedea un stil, o 
linie, o gândire, aceasta cred că e cea mai frumoasă laudă ce o putem aduce 
tânărului pianist, care, nu trebuie să uităm, e și un compozitor de merit.”3 


Concluzia referitoare la această a doua perioadă istorică este din nou 
stabilită ipotetic. Observăm cum criticul Brăiloiu emite o apreciere pentru pianistul 
care îl „secundează de minune” pe contrabasistul Prunner; în același timp, criticul 
Klingsor, în urma unei aprecieri a „muzicalităţii superioare” a pianistului, îl 
subapreciază şi afirmă că una dintre interpretări a fost „lipsită de acel colorit” 
specific debussyan, urmând ca mai târziu să susțină că „Dl. Filip Lazăr... virtuozul 
rămâne pe planul al doilea, urmând să se desvolte”. Lucru ciudat, dacă aflăm că o 
cronică a timpului semnată de Mihail Jora era scrisă în termeni apreciativi: 


„Arta lui Lazăr are ... meritul de a fi simplă și sobră, ceea ce este un caracter 
distinctiv al oricărei producţii cu adevărat artistice. Și meritul este cu atât mai 
mare cu cât acest tânăr pianist posedă o tehnică foarte serioasă, care i-ar 
permite ușor de a părăsi această linie de conduită, trasată de bunul său gust 
muzical.”4 


Aşadar, cine avea dreptate: Brăiloiu sau Klingsor? Sau Mihail Jora? 
Stabilim, la fel ca mai sus, ipotetic5*: prima evaluare aparţine variantei nr. 3, în care 


1 Constantin Brăiloiu, „Mișcarea muzicală. În ţară”, în: Muzica, an II, decembrie, nr. 2 / 1919, p. 86. 

2 Klingsor, „Mişcarea muzicală. În ţară. Concerte simfonice”, în: Muzica, loc.cit. 

3 Klingsor, „Mişcarea muzicală. În ţară. Diferite concerte”, în: Muzica, an II, februarie-martie, nr. 4-5 / 
1920, p. 167. 

+ Mihail Jora apud Vasile Tomescu, „Filip Lazăr și actualitatea artei sale. La împlinirea a douăzeci de ani 
de la moartea muzicianului”, în: Muzica, an VI, decembrie, nr. 12 / 1956, p. 17. 

5* Notă: a se vedea mai jos, perioada postbelică și cea postdecembristă pentru obiectivitate. 

I=1, în timp ce a doua şi a treia variantei nr. 2, în care T=0, atunci când apare 
subaprecierea. 


2.3 Pagini de critică din perioada postbelică (1950-1989) 

În perioada aceasta — cea mai extinsă în raport cu celelalte — au semnat 
critică muzicală: Dumitru Avakian, Alexandru Colfescu, Edgar Elian, Anca Florea, 
Mihail Jora, Jean-Victor Pandelescu, Costin Popa, Iosif Sava, Viorel Cosma etc.! 
Amintim şi câteva pseudonime utilizate: Critic, Cronicar, Al. A. C., A. Br., A.T., 
G. Der., Gr. C. (Grigore Constantinescu), G.Z.D., I.A., ].V.P. (Q.-V. Pandelescu), 
M.R., V.P.D. (Vladimir Popescu Deveselu) etc.? Din multitudinea de critici ale 
perioadei (în număr de 4.940), extragem doar două exemple pentru analiză. 

Exemplul nr. 1. În luna martie a anului 1978, Theodor Grigoriu nota în 
revista Muzica, cuvinte encomiastice despre dirijorul numit în vremea sa „geniu” şi 
„megaloman”+. Acesta și-a făcut apariția la București, în fruntea Filarmonicii 
„George Enescu”, interpretând lucrarea lui... George Enescu: 


„+... Sergiu Celibidache a interpretat la sfârșitul programului, în chip de 
ofrandă, Rapsodia I de George Enescu. Cine nu cunoaște această lucrare? Cine 
n-a auzit-o în zeci de interpretări? [...] Exuberanţa, sfânta spontaneitate, 
bucuria de a trăi, frenezia jocului, hazul nostru infinit și câte încă nu s-au 
desfășurat prin faţa noastră în zece minute de incandescenţă, trezite la o nouă 
viață de forţa de sugestie inegalabilă a lui Sergiu Celibidache. [...] Policromia 


1 Pentru comprehensivitate, a se vedea: Cristina Şuteu, Periegeză, exegeză și hermeneutică în critica muzicală 
(teză de doctorat), vol. II. Anexe: criticile și cronicile din revista Muzica (1916-2014), Academia de Muzică 
„Gheorghe Dima”, Cluj-Napoca, 2015, p. 9. 

2 Ibidem, p. 13 ş.urm. 

3 Dacă ar fi să luăm un al treilea exemplu, care să fie de subapreciere, acesta l-ar constitui compozitorul 
Mihail Andricu, învinuit de „nelealitate față de regim” și creaţiei căruia i s-a dedicat o singură critică 
în revista Muzica în această perioadă. Apoi, un al patrulea exemplu, care să fie de supraapreciere, ar fi 
basul american Paul Robeson, interpret cu idei comuniste, „fiu de sclav [...] dotat nu numai cu o 
minunată voce de bas, dar și cu un remarcabil talent actoricesc”, „unul din liderii organizației 
«Cruciada americanilor pentru pace»”. Un articol dintr-un ziar românesc (Contemporanul) spune 
astfel: „Paul Robeson a rămas fără lucru în S.U.A. Paul Robeson e șomer, pentru că, în America, 
proprietarii sălilor de concert, ai teatrelor și cinematografelor, ai radioului și televiziunii l-au trecut pe 
«lista neagră» pentru vederile sale politice.” Pentru detalii, vezi: 1. Pentru M. Andricu: 1.1. Agentul 
„Anton”, „Notă” (15.IV.1959, filele 68-74) apud Beatrice Lupu, „Uniunea Compozitorilor în Arhivele 
Securităţii (II), în: Muzica, serie nouă, an XVI, ianuarie-martie, nr. 1 / 2005, p. 92-96;1.2. Theodor 
Grigoriu, „Mihail Andricu”, în: Muzica, serie nouă, an XIX, ianuarie-martie, nr. 1 / 2008, p. 151-152; 
1.3. Dumitru Capoianu, „Mihail Andricu, omul”, în: Ibid., pp. 153-156 şi 1.4. Jean-Victor Pandelescu, 
„O valoroasă lucrare de Mihail Andricu, în primă audiție”, în: Muzica, an XXIV, ianuarie, nr. 1 / 1974, 
p. 18. 2. Pentru Paul Robeson: 2.1. „Fr. W.”, „Siluete contemporane”, în: Muzica, anul VIII, mai, nr. 5 / 
1958, p. 25 şi 2.2. Nina Cassian, „Paul Robeson”, în: Contemporanul, 16 iulie, nr. 29 (406) / 1954. 

4 Serge loan Celibidache, Klaus Gerke (ed.), Celibidache!, Facets-Multi-media, Inc., Chicago, IL, 2001, p. 9. 

pajiștilor noastre înflorite a căpătat chip sonor în celebra Rapsodie I de George 
Enescu...” 


Exemplul nr. 2. În același număr al revistei, Alfred Hoffman a scris despre 
aceeași lucrare enesciană, aflată sub bagheta lui Celibidache: 


„Tot atât de revelatoare ne-a apărut interpretarea Rapsodiei I de Enescu, oferită 
ca supliment de program, pe care am trăit-o în lumina vie a unei renașteri. 
Împletirea de brio și de tihnă domoală, de umor șugubăţ și joc bătrânesc, 
diferențierea sensibilă a fiecărui episod, sugestiile dansante oferite de dirijor și 
traduse fidel de orchestranţi — toate acestea au aruncat noi sclipiri pe chipul 
unei pagini ştiute — parcă — de când lumea.”? 


Ideea care decurge din aceste două exemple este clară: într-adevăr, 
Celibidache a fost excepţional, înscriindu-se fără greş în varianta nr. 3, pentru care 
I=1, adică evaluarea este validă. Atât Theodor Grigoriu cât și Alfred Hoffman au 
scris critici obiective. De unde știm acest lucru? Şi de ce nu am putut afirma cu 
aceeași convingere rezultatele din concluziile anterioare? Cu ce este diferit acest 
caz? 

Din fericire, evenimentul a fost televizat şi se poate accesa pe internet, la 
adresa: https://www.youtube.com/watch?v=fwxuMDxT9Dw. Urmărind filmarea, 


reluăm remarcile celor doi critici. 

Remarca 1. Interpretul este caracterizat de mișcare scenică. 

Theodor Grigoriu vorbeşte despre exuberanţa dirijorului — vioiciunea, 
manifestarea stărilor sale interioare prin demonstraţii exterioare (ex.: de la 
momentul 006” la 12'14”), în timp ce Alfred Hoffman remarcă „sugestiile 
dansante oferite de dirijor şi traduse fidel de orchestranți” (ex.:0'58"-1'01; 1'23”- 
127”; 1'35"-1'40''; 2'01"'-2'06” etc.). 

Remarca 2. Interpretul a pătruns caracterul jovial al lucrării; lucrarea a fost 
inspirată din melodii populare, vesele, de factura piesei Am un leu și vreu să-l beu. 

Theodor Grigoriu descrie „frenezia jocului, hazul nostru infinit”, în timp ce 
Alfred Hoffman pătrunde în „umorul șugubăţ și jocul bătrânesc” al dirijorului care 
se observă prin mimica feţei, gesturile mâinilor și mișcarea corpului, când greoaie, 
când săltăreaţă (ex.: 310” -3237 ; 3'45"'-4'42” etc.). 

Remarca 3. Interpretul a depășit limita cunoașterii perceptibile, pășind în 
Transcendent. 

Primul critic discută despre „policromia pajiştilor noastre înflorite” care 
„a căpătat chip sonor în Rapsodia I” — el personalizează natura și în sala de concert 
vede sunete şi aude culori; într-adevăr, privind şi ascultând cu atenţie într-o 
înşiruire de momente, ţi se creează impresia că ești transpus într-un câmp sonor 


1 Theodor Grigoriu, „George Enescu și Sergiu Celibidache”, în: Muzica, an XXVIII, martie, nr. 3 / 1978, 


p.1. 
2 Alfred Hoffman, „Sergiu Celibidache și Filarmonica”, în: Muzica, op.cit., nr. 3 / 1978, p. 32. 

plin cu flori de basm (ex.: 2'17”-2'54"). Al doilea publicist depășește bariera 
palpabilului și trece înspre „lumina vie a unei renașteri” din care mâini nevăzute 
„au aruncat noi sclipiri pe chipul unei pagini știute — parcă — de când lumea”; 
într-adevăr, sunetele de tremolo cromatic descendent parcă aduc lumina eterică la 
un moment dat înspre pământ, unde cade într-o explozie de frumuseți uluitoare 
(ex.: Y 10”-920”). 

Într-adevăr, cei doi critici au evaluat interpretarea stabilindu-i traiectoria 
pe axa valorii la cote maxime. 


2.4 Pagini de critică din perioada postdecembristă (1990-2016) 

După revoluția din decembrie 1989, critica muzicală a fost semnată în 
continuare de Alfred Hoffman, Grigore Constantinescu, Iosif Sava, Sorin Lerescu, 
Gheorghe Firca, Viorel Cosma, Liviu Dănceanu, Ada Brumaru, Valentina 
Sandu-Dediu etc. Din criticile perioadei oferim un exemplu. 

La Festivalul Internațional „George Enescu” (ediția din 2013), printre miile 
de participanți a interpretat şi Orchestra „Armonia Atenea”, sub bagheta 
dirijorului George Petrou. Cu această ocazie, Despina Petecel Theodoru a scris 
următoarele: 


„--- George Petrou, cel care a menținut treaz interesul publicului, câteva ore 
bune după miezul nopții, cu interpretarea rafinată, dar şi cu aplombul necesar 
sublinierii contrastelor extreme și accentelor tipice stilului baroc, a dramei 
muzicale Alessandro de G. F. Händel.” 


La fel ca în exemplul de mai sus (cu S. Celibidache), critica Despinei 
Theodoru este întemeiată şi validă, aparținând variantei nr. 3, T=1. La adresa: 
https://www.youtube.com/watch?v=GwKhVfAUwKc, se poate observa că dirijorul 


nu doar a menținut atenția publicului trează, ci a avut şi prezența de spirit de a 
sublinia contrastele și accentele specifice perioadei barocului. 


Concluzie 


În prezentul studiu sunt menţionate câteva repere sociale şi politice 
urmărite în cadrul celor patru perioade istorice demarcate de războaiele mondiale 
şi criza decembristă. Fiind raționalizate inițial printr-un procedeu matematic 
raportat la critica muzicală, acestea gravitează în jurul unicei publicaţii de 
specialitate a secolului trecut, revista Muzica. Perioada anilor 1916-2016 — 


1 Despina Petecel Theodoru, „Festivalul Internaţional «George Enescu» 2013. Prilej de retrospecţie”, 
în: Muzica, serie nouă, an XXIV, octombrie-decembrie, nr. 4 / 2013, p. 144. 

exceptând faptul că publicaţia a cunoscut cu câţiva ani mai devreme un debut! — 
descrie și rescrie pentru noi un itinerar analitic util în pătrunderea actului critic. 

Observăm că acolo unde dispunem de un fond de preluare și transmitere a 
imaginii sonore, coeficientul de subiectivitate scade, deoarece putem verifica ceea 
ce s-a scris. S-a spus că un critic „este chemat să distingă, în primul rând, autenticul 
de neautentic”2; abia atunci critica lui va deveni autentică. 

